Dītrihs Evalds fon Grothuss
Dītrihs Evalds brīvkungs fon Grothuss (vācu: Dietrich Ewald Freiherr von Grotthuß, dzimis 1751. gada 15. aprīlī, miris 1786. gada 29. septembrī) bija Jelgavā dzimis vācbaltiešu izcelsmes komponists un pianists. Dabaszinātnieka Teodora Grothusa tēvs. Īsu brīdi dienēja Prūsijas armijā. Bija pazīstams ar Kārli Filipu Emanuēlu Bahu un no Hamburgas uz Kurzemi atveda Baha Gotfrīda Zilbermaņa izgatavotās klavieres (līdz mūsdienām nav saglabājušās). Bija pazīstams ar Johanu Ādamu Hilleru.